*PROJEKTS*

LATVIJAS REPUBLIKAS MINISTRU KABINETS

2020.gada\_\_\_\_. \_\_\_\_\_              Noteikumi Nr. \_\_

Rīgā              (prot. Nr. \_\_  §)

**Grozījumi Ministru kabineta 2004. gada 24. augusta noteikumos Nr. 740 “Noteikumi par stipendijām””**

Izdoti saskaņā ar

Augstskolu likuma 52. panta trešo daļu un

Izglītības likuma 14. panta 23. punktu

1. Izdarīt Ministru kabineta 2004. gada 24. augusta noteikumos Nr. 740 “Noteikumi par stipendijām” (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.; 2016, 19. nr., 2017, 243. nr., 2020, 41., 163A., 200 nr.) šādus grozījumus:

1.1. Izteikt 22.2.apakšpunktu šādā redakcijā:

“22.2. ja izglītojamais:

22.2.1. kas uzsācis mācības līdz 2020.gada 31.augustam, ne vairāk kā vienā mācību priekšmetā, modulī vai praksē mēneša vidējā, semestra vai galīgajā vērtējumā ir saņēmis vērtējumu zemāku par “gandrīz viduvēji” vai “neieskaitīts” vai ieguvis apzīmējumu “nav vērtējuma”;

22.2.2. kas uzsācis mācības no 2020.gada 1.septembra, ne vairāk kā vienā kādā vispārējās vidējās izglītības mācību priekšmeta pamatkursā mēneša, semestra, gada vai galīgajā vērtējumā ir saņēmis vērtējumu zemāku par četrām ballēm vai „nav vērtējuma”, vai profesionālo kompetenču moduļa vai profesionālā mācību priekšmeta, mūžizglītības kompetenču moduļu mēneša, semestra vai galīgajā vērtējumā saņēmis vērtējumu zemāku par piecām ballēm vai „nav vērtējuma”;”.

1.2. Izteikt 23.1.apakšpunktu šādā redakcijā:

“23.1. ja izglītojamais:

23.1.1. kas uzsācis mācības līdz 2020.gada 31.augustam, mācību priekšmetos, modulī vai praksē mēneša vidējā, semestra vai galīgajā vērtējumā ir saņēmis vērtējumus vismaz “gandrīz viduvēji” vai “ieskaitīts” un viņam nav mēnesī izteikts profesionālās izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumu;

23.1.2. kas uzsācis mācības no 2020.gada 1.septembra, vispārējās vidējās izglītības mācību priekšmeta pamatkursā mēneša, semestra, gada vai galīgajā vērtējumā ir saņēmis vērtējumu vismaz “gandrīz viduvēji”, vai profesionālo kompetenču moduļa vai profesionālā mācību priekšmeta, mūžizglītības kompetenču moduļu mēneša, semestra vai galīgajā vērtējumā saņēmis vērtējumu vismaz “viduvēji” un viņam nav mēnesī izteikts profesionālās izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumu;”.

2. Noteikumi stājas spēkā 2021.gada 1.janvārī.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāra

pienākumu izpildītājs J.Volberts